Andreas Anderssen

Anderssen mottok Krigskorset med sverd, Norges høyeste utmerkelse |thumb|150px
Andreas Kielland Anderssen (1879–1945)Dødsannonse i Aftenposten, morgenutgaven 31. desember 1945, s. 8. var en norsk losoldermann og offiser i kystartilleriet, kjent for å ha kommandert torpedobatteriet på Oscarsborg festning, som 9. april 1940 var med og senket den tyske krysseren «Blücher». For denne innsatsen ble Anderssen tildelt Krigskorset, Norges høyeste utmerkelse.

 Biografi 
Andreas Anderssen ble sjøoffiser i 1900 og avla eksamen fra Sjøkrigsskolens øverste avdeling i 1903. I 1903 ble han utnevnt til premierløytnant og i 1910 forfremmet til kaptein. Han var sjef for Oscarsborg torpedobatteri 1910–1916 og 1919–1928.Barth, Bj. K.: Norges militære embedsmenn 1929, Oslo, 1930 Han ble deretter pensjonert fra tjenesten i forsvaret, og ble i det sivile disponent i et kullfirma i Drøbak.Cato Guhnfeldt: «50-årsmarkeringen av 9. april», Aftenposten, 9. april 1990.

Da tyske styrker angrep Norge om morgen den 9. april 1940 var sjefen for torpedobatteriet på Oscarsborg festning sykmeldt.Bjørn Bjørnsen: Det utrolige døgnet, andre utgave, Oslo: Gyldendal, 1990, s. 44. Den pensjonerte kommandørkaptein Anderssen ble da av oberst Birger Eriksen tilkalt og gitt kommando over batteriet. Batteriet hadde de samme våpen som han var kjent med fra tjenesten ved festningen i perioden 1909 til 1927. Torpedobatteriet ble ellers bemannet av elever ved Kystartilleriets befalsskole. Disse hadde bare tjenestegjort i vel en uke,Bjørnsen, s. 45. og ble satt under umiddelbar opplæring under Anderssens ledelse.Bjørnsen, s. 57. Kommandørkaptein Anderssen ba om å få «kategorisk ordre» om at skipene som var på veg inn fjorden skulle beskytes, noe han fikk. Klokken 0425 om natten avfyrte Anderssen to torpedoer, som endelig senket «Blücher».

I statsråd 16. november 1945 tildelte kongen i statsråd Anderssen Krigskorset med sverd. Den avgjørende betydning salvene fra Oscarsborg festning de tidlige morgentimene 9. april 1940 hadde for krigens forløp ble anerkjent. Kommandørkaptein Andreas Anderssen ble tildelt Krigskorset med sverd «for fremrakende innsats på Oscarsborg Festning under kamp med inntrengende tyske krigsskip den 9. april 1940, hvilket førte til senkningen av den tyske krysser «Blücher».Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 149–150. Kommandørkaptein Anderssen ble av kong Haakon dekorert med Krigskorset under en seremoni på slottet 19. desember 1945. Oberst Eriksen ble hedret ved samme høytidelighet.Olav Kjetun: Oberst Birger Kristian Eriksen , Oslo Militære Samfund.

 Referanser 

Kategori:Norske kommandørkapteiner
Kategori:Norsk militært personell under andre verdenskrig
Kategori:Krigskorset
Kategori:Personer fra Stor-Elvdal kommune
Kategori:Fødsler i 1879
Kategori:Dødsfall i 1945
Kategori:Artikler i sjøfart-prosjektet